บิลล์ แชงคลี

วิลเลียม แชงคลี ()  (2 กันยายน ค.ศ. 1913 – 29 กันยายน ค.ศ. 1981) อดีตนักฟุตบอลและผู้จัดการทีมชาวสกอตแลนด์ เป็นอดีตผู้จัดการทีมสโมสรฟุตบอลลิเวอร์พูล ผู้เป็นที่รู้จักและประสบความสำเร็จสูงสุดผู้หนึ่งในประวัติศาสตร์สโมสร เคยติดทีมชาติสกอตแลนด์ 12 นัด

ในสมัยนักเตะเล่นในตำแหน่งวิงฮาร์ปฝั่งขวา (ปัจจุบันตำแหน่งนี้ยกเลิกไปแล้ว) ให้กับสโมสรฟุตบอลคาร์ไลล์ยูไนเต็ด 1 ฤดูกาล ก่อนที่จะใช้ชีวิตลูกหนังส่วนใหญ่กับสโมสรฟุตบอลเพรสตันนอร์ทเอนด์ โดยชนะเลิศเอฟเอคัพ ในฤดูกาล 1938 ก่อนชีวิตจะพลิกผันเมื่อต้องเข้ารับใช้ชาติในสังกัดกองทัพอากาศอังกฤษ ในช่วงสงครามโลกครั้งที่สอง  ก่อนประกาศเลิกการค้าแข้งอาชีพในปี ค.ศ. 1949

เขาเริ่มรับตำแหน่งผู้จัดการทีมให้กับสโมสรคาร์ไลล์ยูไนเต็ด, กริมส์บีย์ทาวน์, เวิร์กคิงตัน, ฮัดเดอส์ฟีลด์ทาวน์ ก่อนเข้ารับตำแหน่งผู้จัดการทีมลิเวอร์พูล ในปี ค.ศ. 1959

ผลงานในช่วงชีวิตผู้จัดการทีมลิเวอร์พูลของเขาจัดว่าประสบความสำเร็จอย่างสูง โดยในช่วงที่เขารับตำแแหน่งใหม่ลิเวอร์พูลยังเล่นอยู่ในลีกดิวิชั่น 2 ก่อนที่เขาจะสามารถนำลิเวอร์พูลได้แชมป์ดิวิชั่น 2 และเลื่อนชั้นสู่ลีกดิวิชั่น 1 ซึ่งเป็นลีกสูงสุดในสมัยนั้นสำเร็จ ในฤดูกาล 1962 ก่อนที่จะนำทีมคว้าแชมป์ดิวิชั่น 1 อีก 3 สมัยในเวลาต่อมา , ชนะเลิศเอฟเอคัพ 2 สมัย, เอฟเอคอมมูนิตีชีลด์ 4 สมัย, และยูฟ่าคัพ 1 สมัย ก่อนที่จะประกาศวางมือคุมทีมในปี ค.ศ. 1974 รวมระยะเวลาในการคุมทีมลิเวอร์พูลทั้งสิ้น 14 ปี ก่อนที่บ๊อบ เพสลีย์จะรับตำแหน่งผู้จัดการทีมต่อจากเขา

7 ปี ต่อมาหลังจากวางมือจากตำแหน่งผู้จัดการทีม เขาก็เสียชีวิตลงในวัย 68 ปี

สถิติการคุมสโมสร
สโมสร  จาก ถึง จำนวนนัด ชนะ เสมอ แพ้ ชนะ %คาร์ไลล์ยูไนเต็ด19491951กริมส์บีทาวน์19511953เวิร์กคิงตัน19541955ฮัดเดอส์ฟีลด์ทาวน์19561959ลิเวอร์พูล19591974รวมทั้งสิ้น

หมวดหมู่:บุคคลจากพื้นที่สภาอีสต์แอร์เชอร์
หมวดหมู่:ปีกฟุตบอล
หมวดหมู่:นักฟุตบอลชาวสกอตแลนด์
หมวดหมู่:นักฟุตบอลทีมชาติสกอตแลนด์
หมวดหมู่:ผู้เล่นสโมสรฟุตบอลคาร์ไลล์ยูไนเต็ด
หมวดหมู่:ผู้เล่นสโมสรฟุตบอลเพรสตันนอร์ทเอนด์
หมวดหมู่:ผู้จัดการทีมฟุตบอลชาวสกอตแลนด์
หมวดหมู่:ผู้จัดการทีมสโมสรฟุตบอลคาร์ไลล์ยูไนเต็ด
หมวดหมู่:ผู้จัดการทีมสโมสรฟุตบอลกริมส์บีทาวน์
หมวดหมู่:ผู้จัดการทีมสโมสรฟุตบอลฮัดเดอส์ฟีลด์ทาวน์
หมวดหมู่:ผู้จัดการทีมสโมสรฟุตบอลลิเวอร์พูล
หมวดหมู่:ผู้จัดการทีมในชุดชนะเลิศยูฟ่ายูโรปาลีก
หมวดหมู่:ผู้ได้รับเครื่องราชอิสริยาภรณ์โอบีอี